Francisco Navarro Villoslada

Francisco Navarro Villoslada, (Viana (Navaro), 9-a de oktobro de 1818 - Viana, 29-a de aŭgusto de 1895), romanisto kaj eseisto hispana de ideologio tradiciisma kaj karlisma.

 Biografio 
Li studis filozofion kaj teologion en la Universitato de Santiago de Compostela kaj juron en Madrido. En 1840 li estis redaktoro de La Gaceta, kaj alta funkciulo en Alavo kaj poste en la Ministerio de Internaj Aferoj. Li estis kutima kunlaboranto de diversaj ĵurnaloj: El Correo Nacional (1838-1839), El Español (1845-1847), El Padre Cobos (1854-1855), kaj redaktoro de la Semanario Pintoresco (1846), El Siglo Pintoresco (1845-1847), La España (1848), El Parlamento, La Fe kaj La Ilustración Católica. En 1860 li fondis El Pensamiento Español, defendanto de la katolika tradiciismo. Li suferis malliberigon de kelkaj monatoj pro artikolo per kiu li kontraŭis al Ruiz Zorrilla, kiu estis ordoninta la inventaron de juveloj de la preĝejoj. Li estis deputito kaj senatano el la Tradiciisma Partio, kaj ĉirkaŭ 1871 li iĝis sekretario de la pretendento don Carlos.

Axutoro de romanoj de historia fono kiel Doña Blanca de Navarra (1847), Doña Urraca de Castilla (1849) kaj Amaya o los vascos en el siglo VIII (1879, kvankam jam per eroj el 1877 al 1879 en La Ciencia Cristiana), la romano per kiu li famiĝis, kaj kiu elstarigas la protagonismon de la eŭskoj en la lukto kontraŭ la islamo: laŭ Navarro post la disfalo de la visigota ŝtato la eŭskoj aliĝas al la kristanismo por kontraŭi la islamanojn kaj reloĝigis teritoriojn de Kastilio.

Famis la serio de artikoloj titolita Textos vivos publikita en El Pensamiento Español, kontraŭ la universitata heterodoksismo, kiu inkludis kritikojn kaj de materiismo de Pedro Mata kaj de spiritismo progresisma kraŭsisma de la inspiranto de la Institución Libre de Enseñanza, Julián Sanz del Río. Gumersindo Laverde rekomendis ĝin en 1877 al sia disĉiplo Menéndez Pelayo.

 Verkoj 
 Amaya o los vascos en el siglo VIII
 El ante-cristo
 El caballero sin nombre
 Compendio de la vida de San Alfonso María de Ligorio
 La dama del Rey
 Doña Blanca de Navarra, crónica del siglo XV : intitulada Quince días de reinado
 Doña Urraca de Castilla
 Los encantos de la voz
 Historia de muchos Pepes
 Luchana
 La mujer de Navarra
 La Princesa de Viana

 Vidu ankaŭ 
 Hispana literaturo de la Romantismo
 Hispanlingvaj verkistoj
 Romantikismo
 Hispana literaturo

 Bibliografio 
 Ricardo Navas Ruiz, El Romanticismo español. Madrid, Cátedra, 1982 (3a eld.)
 Javier Huerta, Emilio Peral, Héctor Urzaiz, Teatro español. Madrid: Espasa, 2005.
 Germán Bleiberg kaj Julián Marías, Diccionario de literatura española. Madrid: Revista de Occidente, 1964 (3a eld.).
 Carlos Mata Indurain, Francisco Navarro Villoslada (1818-1895) y sus novelas históricas, Pamplona, Fondo de Publicaciones del Gobierno de Navarra e Institución Príncipe de Viana, 1996.

 Eksteraj ligiloj 

 Biblioteca Virtual Cervantes Verkoj
 Arkivo de Navarro Villoslada 
 Artikolo "Clasificación del archivo personal de Francisco Navarro Villoslada" de Esther Eslava Ochoa
 Verkoj de Francisco Navarro Villoslada en la Biblioteca Digital Hispánica de la Biblioteca Nacional de España

Kategorio:Hispanaj verkistoj
Kategorio:Hispanaj politikistoj
Kategorio:Hispanaj ĵurnalistoj
Kategorio:Romantikuloj
Kategorio:Karlismo